### 2.4. Διάφορα είδη Script-Fus

Υπάρχουν δύο είδη Script-Fus:

Αυτόνομα Script-Fus

  Αυτά τα σενάρια δεν απαιτούν μια υπάρχουσα εικόνα. Συνήθως δημιουργούν τα ίδια μια εικόνα. Στο παρελθόν υπήρχαν αρκετά σενάρια που παρέχονταν με το GIMP και ανήκαν σε αυτή την κατηγορία. Ωστόσο, τα αποτελέσματα έμοιαζαν όλα ξεπερασμένα σε σύγκριση με τα σημερινά πρότυπα και δεν συντηρούνταν καλά. Αυτός είναι και ο λόγος που δεν εγκαθίστανται πλέον από το GIMP 2.10.

  Σε περίπτωση που θέλετε να συνεχίσετε να χρησιμοποιείτε αυτά τα σενάρια, εξακολουθούν να είναι διαθέσιμα ως ξεχωριστές λήψεις που πρέπει να εγκαταστήσετε μόνοι σας. Τα σενάρια και άλλοι πόροι μπορούν να μεταφορτωθούν από εδώ.

Εικονοεξαρτώμενα Script-Fus

  Τα περισσότερα σενάρια και πρόσθετα κατηγοριοποιούνται λογικά και προστίθενται στο μενού που μοιάζει πολύ με τη λειτουργία τους. Τα περισσότερα από τα σενάρια εμφανίζονται στο μενού Φίλτρα, αλλά υπάρχουν και πολλά στα Χρώματα.

  Ορισμένα σενάρια με συγκεκριμένες λειτουργίες εμφανίζονται σε άλλα μενού, π.χ. το σενάριο Νέο πινέλο (script-fu-paste-as-brush) είναι ενσωματωμένο στο μενού Επεξεργασία (Επεξεργασία → Επικόλληση ως → Επικόλληση ως νέο πινέλο…), που είναι πιο λογικό.

  | Σημείωση
  Ορισμένα παλαιότερα σενάρια που δεν έχουν ενημερωθεί ενδέχεται να εξακολουθούν να εμφανίζονται σε ένα αποκλειστικό μενού Script-Fu ανώτατου επιπέδου.

2.3. Επιτρεπτά και μη |  | 3. Μάθημα Script-Fu

Report a bug in GIMP Αναφορά σφάλματος τεκμηρίωσης