### 6.24. Συσκευές εισόδου

Σχήμα 15.96. Προτιμήσεις συσκευών εισόδου

#### 6.24.1. Ενεργοποίηση του διαλόγου

Μπορείτε να προσπελάσετε το παράθυρο διαλόγου προτιμήσεων από το κύριο μενού, μέσω Επεξεργασία → Προτιμήσεις.

#### 6.24.2. Επιλογές

Δείκτες και εργαλεία βαφής

Κατάσταση δείκτη

  Αυτή η επιλογή δεν έχει κανένα αποτέλεσμα εκτός και η Εμφάνιση δείκτη στα εργαλεία βαφής είναι σημειωμένη. Εάν είναι, έχετε τρεις επιλογές: Εικονίδιο εργαλείου, που προκαλεί την εμφάνιση μιας μικρής εικονικής αναπαράστασης του τρέχοντος ενεργού εργαλείου δίπλα στο δείκτη· Εικονίδιο εργαλείου με σταυρόνημα, που εμφανίζει το εικονίδιο καθώς και ένα σταυρόνημα που δείχνει το κέντρο του δρομέα, ή Μόνο σταυρόνημα.

Χειρισμός δείκτη

  Αυτή η επιλογή καθορίζει την κατεύθυνση του δείκτη. Η προεπιλογή είναι Δεξιόχειρας. Όταν επιλέγεται Αριστερόχειρας, ο δείκτης αναστρέφεται οριζόντια.

Εμφάνιση περιγράμματος πινέλου

  Εάν αυτή επιλογή έχει σημειωθεί, τότε όταν χρησιμοποιείτε εργαλείο ζωγραφικής, το περίγραμμα του πινέλου θα εμφανιστεί στην εικόνα καθώς μετακινείτε το δείκτη τριγύρω. Σε αργά συστήματα, εάν το πινέλο είναι πολύ μεγάλο, αυτό μπορεί ευκαιριακά να προκαλέσει κάποια καθυστέρηση στην ικανότητα του GIMP να ακολουθεί τις κινήσεις σας: εάν αυτό ισχύει, απενεργοποιώντας το ίσως βοηθήσει. Αλλιώς, θα το βρείτε προφανώς πολύ χρήσιμο.

Προσκόλληση περιγράμματος πινέλου στην πινελιά

  Αυτό απαιτεί την ενεργοποίηση της επιλογής Εμφάνιση περιγράμματος πινέλου. Όταν είναι ενεργοποιημένη αυτή η ρύθμιση, το περίγραμμα του πινέλου θα προσκολλάται σε μεμονωμένες κηλίδες κατά τη βαφή. Οι κηλίδες είναι το σημείο όπου το πινέλο βάφει στον καμβά.

Εμφάνιση δείκτη στα εργαλεία βαφής

  Εάν αυτό σημειωθεί, ένας δείκτης θα εμφανιστεί. Αυτό είναι προσθήκη στο περίγραμμα πινέλου, εάν το περίγραμμα πινέλου εμφανίζεται. Ο τύπος του δείκτη καθορίζεται από την επόμενη επιλογή.

Επεκταμένες συσκευές εισόδου

API εισόδου δείκτη

  Αυτή η ρύθμιση υπάρχει μόνο στα Windows. Στα Windows, όταν χρησιμοποιείτε μια οθόνη αφής ή ένα στυλό για να σχεδιάσετε σε ένα τάμπλετ, υπάρχουν δύο τρόποι αλληλεπίδρασης του GIMP με αυτά. Αυτή η ρύθμιση σάς επιτρέπει να επιλέξετε ποιον θα χρησιμοποιήσετε.

  Γενικά, για νεότερες συσκευές σχεδίασης, το Μελάνι Windows είναι η προτιμώμενη μέθοδος. Εάν αυτό δεν λειτουργεί για εσάς, δοκιμάστε το παλαιότερο API Wintab.

Κοινό εργαλείο και επιλογές εργαλείου μεταξύ των συσκευών εισόδου

  Όταν ενεργοποιηθεί, το ίδιο εργαλείο και οι επιλογές εργαλείου θα χρησιμοποιηθούν για όλες τις συσκευές εισόδου. Δεν θα συμβεί αλλαγή εργαλείου όταν αλλάζει η συσκευή εισόδου.

Διαμόρφωση επεκταμένων συσκευών εισόδου

  Αυτό το πλήκτρο ανοίγει ένα παράθυρο διαλόγου που σας επιτρέπει να διαμορφώσετε τις συσκευές εισόδου που σχετίζονται με τον υπολογιστή σας: τάμπλετ, πληκτρολόγιο MIDI κ.λπ. Εάν έχετε τάμπλετ, θα δείτε ένα παράθυρο διαλόγου όπως αυτό:

  Σχήμα 15.97. Προτιμήσεις πινακίδας

  Για κάθε μία από τις συσκευές εισόδου μπορείτε να ορίσετε την Λειτουργία της. Αυτό καθορίζει πώς το GIMP μεταφράζει την είσοδο από τη συσκευή στην οθόνη σας. Για ένα ποντίκι, αυτό συνήθως ορίζεται σε απενεργοποιημένο και για άλλες συσκευές σε Οθόνη.

  Η μόνη άλλη επιλογή για λειτουργία είναι το Παράθυρο. Προς το παρόν δεν φαίνεται να υπάρχουν διαφορές με το Οθόνη. Εκτός εάν ξέρετε τι κάνετε, είναι καλύτερο να μην το κάνετε.

Αποθήκευση ρυθμίσεων συσκευής εισόδου στην έξοδο

  Όταν σημειώσετε αυτό το πλαίσιο, το GIMP θυμάται το εργαλείο, χρώμα, μοτίβο και πινέλο που χρησιμοποιούσατε την τελευταία φορά που φύγατε.

Αποθήκευση ρυθμίσεων συσκευής εισόδου τώρα

  Αυτό αποθηκεύει αμέσως τις τρέχουσες ρυθμίσεις της συσκευής εισόδου.

Επαναφορά αποθηκευμένων ρυθμίσεων συσκευής εισόδου στις προεπιλεγμένες τιμές

  Διαγραφή των ρυθμίσεων σας και επαναφορά των προεπιλεγμένων ρυθμίσεων.

6.23. Μορφή τίτλου εικόνας και γραμμής κατάστασης |  | 6.25. Ελεγκτές εισόδου

Report a bug in GIMP Αναφορά σφάλματος τεκμηρίωσης