## 2. Κείμενο

### 2.1. Προσθήκη γραμματοσειρών

Το GIMP χρησιμοποιεί τη μηχανή γραμματοσειρών FreeType 2 για την απόδοση γραμματοσειρών και ένα σύστημα που ονομάζεται Fontconfig για τη διαχείρισή τους. Το FreeType 2 υποστηρίζει πολλές κοινές μορφές αρχείων γραμματοσειρών.

Οποιαδήποτε γραμματοσειρά στη διαδρομή γραμματοσειράς του Fontconfig είναι διαθέσιμη στο GIMP. Επιπλέον, οποιαδήποτε γραμματοσειρά βρίσκεται στους Font Folders (Φακέλους γραμματοσειράς) του GIMP είναι διαθέσιμη στο GIMP. Οι φάκελοι γραμματοσειρών ορίζονται στη σελίδα Γραμματοσειρές στις προτιμήσεις Φακέλων.

Από προεπιλογή, υπάρχουν δύο Φάκελοι γραμματοσειρών: Ο φάκελος γραμματοσειρών GIMP συστήματος (τον οποίο δεν πρέπει να τροποποιήσετε) και ένας φάκελος `γραμματοσειρών` μέσα στον προσωπικό σας κατάλογο GIMP. Μπορείτε επίσης να προσθέσετε επιπλέον φακέλους γραμματοσειρών, εάν θέλετε.

- Linux

  Υπάρχουν διάφοροι τρόποι για να εγκαταστήσετε μια γραμματοσειρά:

  - Χρησιμοποιήστε μια εφαρμογή όπως το GNOME Fonts ή το KFontView για να εγκαταστήσετε τη γραμματοσειρά.

  - Τοποθετήστε το αρχείο γραμματοσειρών στον κατάλογο `~/.local/share/fonts/`. Αυτό θα κάνει τη γραμματοσειρά διαθέσιμη μόνο σε εσάς.

  - Αν έχετε δικαιώματα διαχειριστή, τοποθετήστε το αρχείο γραμματοσειρών στον κατάλογο `/usr/local/share/fonts/`. Αυτό θα καταστήσει τη γραμματοσειρά διαθέσιμη σε όλους τους χρήστες.

  Σε όλες τις περιπτώσεις, η γραμματοσειρά θα γίνει διαθέσιμη σε όλα τα προγράμματα που χρησιμοποιούν το Fontconfig.

- Microsoft Windows

  Υπάρχουν διάφοροι τρόποι για να εγκαταστήσετε μια γραμματοσειρά σε όλο το σύστημα:

  - Σύρετε το αρχείο γραμματοσειράς στον κατάλογο Fonts `C:\Windows\Fonts`.

  - Εγκαταστήστε τη γραμματοσειρά μέσω της εφαρμογής Ρυθμίσεις. Στα Windows, μεταβείτε στις Ρυθμίσεις, επιλέξτε Εξατομίκευση και, στη συνέχεια, μεταβείτε στις Γραμματοσειρές.

- macOS

  - Εγκαταστήστε τη γραμματοσειρά μέσω της εφαρμογής Font Book.

Οι εγκατεστημένες γραμματοσειρές θα εμφανιστούν την επόμενη φορά που θα ξεκινήσετε το GIMP. Εάν θέλετε να το χρησιμοποιήσετε σε μια παρουσία GIMP που ήδη εκτελείται, πατήστε το πλήκτρο Ανανέωση στο Παράθυρο διαλόγου γραμματοσειρές.

| Σημείωση
Εάν για κάποιο λόγο αντιμετωπίσετε προβλήματα στην προσπάθεια εγκατάστασης μιας γραμματοσειράς σε όλο το σύστημα, δοκιμάστε να εγκαταστήσετε τη γραμματοσειρά στον φάκελο `fonts` του προσωπικού σας καταλόγου GIMP (δείτε παραπάνω).

#### 2.1.1. Προβλήματα γραμματοσειρών

Στις περισσότερες περιπτώσεις, τα προβλήματα με τις γραμματοσειρές προκαλούνται από κακοσχηματισμένα αρχεία γραμματοσειρών, ή ξεπερασμένες μορφές γραμματοσειρών. Εάν αντιμετωπίζετε καταρρεύσεις κατά την εκκίνηση όταν το GIMP σαρώνει τους καταλόγους γραμματοσειρών σας, ως γρήγορη λύση μπορείτε να εκκινήσετε το GIMP με το `--no-fonts` όρισμα γραμμής εντολών, αλλά τότε δεν θα μπορείτε να χρησιμοποιήσετε το εργαλείο κειμένου.

Κεφάλαιο 9. Διαχείριση κειμένου |  | Κεφάλαιο 10. Βελτιστοποίηση φωτογραφιών

Report a bug in GIMP Αναφορά σφάλματος τεκμηρίωσης