### 2.19. Κλείσιμο προβολής

Η εντολή Κλείσιμο προβολής κλείνει την ενεργή εικόνα. Απενεργοποιείται εάν δεν υπάρχει ανοικτή εικόνα.

Το κλείσιμο μιας εικόνας δεν μπορεί να αναιρεθεί: μόλις κλείσει, όλα έχουν φύγει, συμπεριλαμβανομένου του ιστορικού αναίρεσης. Εάν η εικόνα δεν είναι «καθαρή» — δηλαδή, εάν την έχετε αλλάξει από την τελευταία φορά που την αποθηκεύσατε — θα σας ζητηθεί να επιβεβαιώσετε ότι θέλετε πραγματικά να την κλείσετε.

| Σημείωση
Μια εικόνα επισημαίνεται ως καθαρή, μόνο όταν αποθηκεύεται ως αρχείο XCF. Η εξαγωγή σε διαφορετική μορφή εικόνας δεν επισημαίνει μια αλλαγμένη εικόνα ως καθαρή, καθώς δεν διατηρεί όλες τις πληροφορίες στην εικόνα.

#### 2.19.1. Ενεργοποίηση της εντολής

- Μπορείτε να προσπελάσετε αυτή την εντολή από το κύριο μενού μέσα από Αρχείο → Κλείσιμο προβολής,

- ή χρησιμοποιώντας τη συντόμευση πληκτρολογίου Ctrl+W.

- Σε λειτουργία ενός παραθύρου, μπορείτε επίσης να το εκτελέσετε πατώντας το πλήκτρο «Κλείσιμο» στη γραμμή εικόνων. Σε λειτουργία πολλαπλών παραθύρων, πατήστε το πλήκτρο «Κλείσιμο» στο παράθυρο εικόνων.

  Εάν η εικόνα έχει μη αποθηκευμένες αλλαγές, θα σας ζητηθεί να επιλέξετε εάν θέλετε να την κλείσετε, με πιθανή απώλεια των αλλαγών, ή να επιστρέψετε στην εργασία σας στο GIMP, ώστε να αποθηκεύσετε την εικόνα.

2.18. Εμφάνιση στο διαχειριστή αρχείων |  | 2.20. Κλείσιμο όλων

Report a bug in GIMP Αναφορά σφάλματος τεκμηρίωσης